รัฐบาลไทย-ข่าวทำเนียบรัฐบาล-พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม ตรวจเยี่ยมและมอบนโยบายการดำเนินงานสกัดกั้นและปราบปรามยาเสพติดตามแนวชายแดนพื้นที่ภาคตะวันออกเฉียงเหนือตอนบน
วันศุกร์ที่ 27 เมษายน 2561
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม ตรวจเยี่ยมและมอบนโยบายการดําเนินงานสกัดกั้นและปราบปรามยาเสพติดตามแนวชายแดนพื้นที่ภาคตะวันออกเฉียงเหนือตอนบน
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม ตรวจเยี่ยมและมอบนโยบายการดําเนินงานสกัดกั้นและปราบปรามยาเสพติดตามแนวชายแดนพื้นที่ภาคตะวันออกเฉียงเหนือตอนบน
ในวันศุกร์ที่ ๒๗ เมษายน ๒๕๖๑ พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม ลงพื้นที่เพื่อตรวจเยี่ยมและมอบนโยบายการดําเนินงานสกัดกั้นและปราบปรามยาเสพติดตามแนวชายแดนพื้นที่ภาคตะวันออกเฉียงเหนือตอนบน ณ หน่วยเรือรักษาความสงบเรียบร้อยตามลําแม่น้ําโขงจังหวัดนครพนม และลงพื้นที่เพื่อตรวจเยี่ยมและให้กําลังใจในการดําเนินงานการป้องกันและแก้ไขปัญหายาเสพติดหมู่บ้าน/ชุมชนเข้มแข็ง บ้านหนาด หมู่ที่ ๑ และ หมู่ที่ ๒ ตําบลบ้านกลาง อําเภอเมือง จังหวัดนครพนม
เวลา ๑๐.๐๐ น. ตรวจเยี่ยมการดําเนินงานสกัดกั้นยาเสพติดตามแนวชายแดนภาคตะวันออกเฉียงเหนือตอนบน ณ กองบัญชาการหน่วยเรือรักษาความสงบเรียบร้อยตามลําแม่น้ําโขง อําเภอเมืองนครพนม จังหวัดนครพนม เพื่อพบปะ/ให้กําลังใจกําลังพลที่มีผลการดําเนินงานด้านการสกัดกั้นยาเสพติดดีเด่น พร้อมรับฟังบรรยายสรุปสถานการณ์และผลการดําเนินงาน และมอบนโยบายการดําเนินงานสกัดกั้นและปราบปรามยาเสพติดบริเวณชายแดนให้กับหน่วยปฏิบัติงานยาเสพติดในพื้นที่ โดยมีนายสมชาย วิทย์ดํารงค์ ผู้ว่าราชการจังหวัดนครพนม นายศิรินทร์ยา สิทธิชัย เลขาธิการ ป.ป.ส. พลเรือตรี พิสิษฐ์ทองดีเลิศ ผู้บัญชาการหน่วยเรือรักษาความสงบเรียบร้อยตามลําแม่น้ําโขง พลตรี ทนงศักดิ์ กิตติศัพท์ รองผู้อํานวยการศูนย์อํานวยการป้องกันและปราบปรามยาเสพติดชายแดนภาคตะวันออกเฉียงเหนือ พลตํารวจตรี ฉลอง ภาคย์ภิญโญ รองผู้บัญชาการตํารวจภูธรภาค ๔ พลตํารวจตรี สุวิชาญ ญาณกิตติกุล ผู้บังคับการตํารวจภูธรจังหวัดนครพนม ร่วมรับการตรวจเยี่ยม
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม กล่าวว่า “การดําเนินงานในปี ๒๕๖๑ รัฐบาลมุ่งมั่นที่จะแก้ไขปัญหายาเสพติดอย่างต่อเนื่องและจริงจัง กําหนดให้เป็นปีแห่งการปราบปรามและต่อต้านยาเสพติด มีการแก้ไขปัญหาอย่างเป็นรูปธรรม ตั้งแต่ต้นน้ําจนถึงปลายน้ํา ตั้งแต่แหล่งผลิตในพื้นที่สามเหลี่ยมทองคํา พื้นที่ชายแดน พื้นที่ตอนใน โดยการแก้ไขปัญหาตามสภาพปัญหาของแต่ละพื้นที่ ภายใต้แผนประชารัฐร่วมใจ ปลอดภัยยาเสพติด ปี ๒๕๖๑ และแผนป้องกันและแก้ไขปัญหายาเสพติดเร่งด่วน ปี ๒๕๖๑ ใน ๔ มาตรการ คือ ป้องกัน ปราบปราม บําบัดรักษา และบริหารจัดการ ขอให้ทุกหน่วยงานปฏิบัติหน้าที่อย่างเต็มความสามารถตามบทบาทภารกิจ และเน้นย้ําการดําเนินงานที่สําคัญ คือ ๑. ให้ทุกหน่วยงานเพิ่มความเข้มข้นในการดําเนินงาน มีการประสานความร่วมมือบูรณาการปฏิบัติอย่างใกล้ชิด โดยเฉพาะด้านการข่าว ๒. ให้หน่วยงานในระดับพื้นที่จัดทําแผนการสกัดกั้นยาเสพติดในพื้นที่ รองรับแผนการป้องกันและแก้ไขปัญหายาเสพติดเร่งด่วน ปี ๒๕๖๑ ๓. ให้มีการเพิ่มความเข้มข้นในการตรวจตราและเฝ้าระวังการลักลอบนํายาเสพติดเข้าสู่ประเทศ เนื่องจากมีแม่น้ําโขงเป็นเขตแดนระหว่างประเทศ ทําให้การเดินทางข้ามไปมาระหว่างกันได้ง่าย มีการลักลอบลําเลียงยาเสพติดจากประเทศเพื่อนบ้านเข้ามายังประเทศไทยได้ ๔. ให้เพิ่มความเข้มข้นการเฝ้าระวังการลักลอบลําเลียงยาเสพติดตามจุดตรวจ/จุดสกัด ในเส้นทางหลักและรอง จุดเสี่ยงต่างๆ ๕. ขยายผลการจับกุม เมื่อมีการจับกุมผู้ค้า ผู้ลําเลียงยาเสพติดได้ ให้มีการสอบสวนขยายผลไปถึงนายทุนที่อยู่เบื้องหลัง และดําเนินการตรวจยึดทรัพย์สิน ๖. ต้องสร้างความร่วมมือกับประชาชน การสร้างเครือข่ายภาคประชาชนเพื่อช่วยเหลือด้านการข่าวยาเสพติด โดยเฉพาะบริเวณชายแดน สร้างการรับรู้ ให้เฝ้าระวังและแจ้งเบาะแสการลักลอบลําเลียงยาเสพติด และ ๗. เสริมสร้างความสัมพันธ์ที่ดีกับหมู่บ้านคู่ขนานชายแดนระหว่างประเทศ เพื่อการแลกเปลี่ยนข้อมูลข่าวสารระหว่างกัน”
*** เน้นย้ําการปฏิบัติงาน ขอให้ทุกหน่วยงานใช้ความระมัดระวัง เพื่อไม่ให้เกิดความสูญเสียทั้งต่อชีวิตและทรัพย์สิน ***
เวลา ๑๓.๐๐ น. ลงพื้นที่เพื่อตรวจเยี่ยมและให้กําลังใจในการดําเนินงานการป้องกันและแก้ไขปัญหายาเสพติดหมู่บ้าน/ชุมชนเข้มแข็ง บ้านหนาดหมู่ที่ ๑ และหมู่ที่ ๒ ตําบลบ้านกลาง อําเภอเมืองนครพนม โดยมีนายสมชาย วิทย์ดํารง ผู้ว่าราชการจังหวัดนครพนม นายศิรินทร์ยา สิทธิชัย เลขาธิการ ป.ป.ส. พลตํารวจตรี สุวิชาญ ญาณกิตติกุล ผู้บังคับการตํารวจภูธรจังหวัดนครพนม นายเอกราช มณีกรรณ์ นายอําเภอเมืองนครพนม และกํานัน ผู้ใหญ่บ้าน พร้อมประชาชนในพื้นที่ให้การต้อนรับ
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม กล่าวว่า จุดแตกหักของการป้องกันและแก้ไขปัญหายาเสพติด อยู่ที่การสร้าง ความเข้มแข็งและยั่งยืนให้กับหมู่บ้าน/ชุมชน ต้องบูรณาการการทํางานของทุกภาคส่วน ทั้งภาครัฐ ภาคประชาชน ร่วมมือกันป้องกันและแก้ไขปัญหายาเสพติด ในลักษณะ “ประชารัฐ” โดยการดําเนินการต้องอาศัยผู้นํา แกนนํา กํานัน และผู้ใหญ่บ้านที่เข้มแข็ง ซึ่งพลเอกประยุทธ์ จันทร์โอชา นายกรัฐมนตรี ให้ความสําคัญกับการสร้างเครือข่ายภาคประชาชนเพื่อช่วยเหลือด้านการข่าวยาเสพติด และขอให้ภาคประชาชนได้เข้าร่วมเป็นเครือข่ายเฝ้าระวังและป้องกันยาเสพติดร่วมกับภาครัฐ เพื่อป้องกันปัญหาการแพร่ระบาดของยาเสพติดในหมู่บ้าน/ชุมชน ไม่ส่งผลกระทบต่อลูกหลานที่เป็นกําลังสําคัญของชาติต่อไป